Popis
Hlavnou účinnou zložkou Esenzie je extrakt z koreňa rastlinky sladovka hladkoplodá (sladké drievko), u ktorej vedci dokázali jednak protizápalové a protiekzémové účinky ako aj výrazné anti-aging pôsobenie, a v neposlednom rade vďaka obsiahnutému glabridínu a liquoritínu vysokú schopnosť redukovať slnkom, vekom, či hormonálne podmienené pigmentové škvrny.
Používatelia krému Esenzia referujú výborne hydratovanú pleť bez pocitu mastnoty, komfortný pocit na pokožke, zjemnenie, vyhladenie a rozžiarenie pleti, zjednotenie farebného tónu a zmiernenie vrások.
Ďaľšími nezanedbateľnými účinkami krémiku sú upokojujúce, hojivé, regeneračné a hydratačné vlastnosti a to vďaka za studena lisovaným olejom: arganový, avokádový, mandľový, hroznový, pšenično-klíčkový spolu s organickým bambuckým maslom. Pridaná kvetinová voda z ruží a med intenzívne obnovujú kožné bunky, zmierňujú zápaly, podporujú elasticitu pleti. Bonusom je výrazný antioxidačný potenciál, ktorého nositeľom je prírodný karotenoid Astaxantín (získaný z červenej riasy), ktorý taktiež reguluje tvorbu melanínu, čím obmedzuje výskyt pigmentových škvŕn. Má aj prirodzený botanický UV-faktor.
Vôňa: sviežo-sladká bylinková (ylang-ylang, bergamot, levanduľa).
Spôsob aplikácie:
Nanášať čistými rukami. Po každom použití vrchnáčik dobre uzavrieť. Uchovávať mimo zdrojov tepla. Po otvorení najlepšie spotrebovať do 3 mesiacov, nakoľko ide o prírodný krém s minimom konzervačných látok. Uzatvorený, dobre skladovaný krém má minimálnu trvanlivosť pol roka od dátumu výroby.
Bez parabénov, minerálnych olejov, umelých farbív, syntetických fixátorov a aróm.
Na výrobu krému boli použité emulgátory na prírodnej báze a konzervant Cosgard certifikovaný pre prírodnú kozmetiku.
Objem: 50ml